
1) Lacrimile Inimilor de Cer ale Legendelor 


Fericirile răcite strănută, 
împotmolite-n rădăcinile amare, 
răsfirate din trupurile inerte şi îngheţate, 
ale Destinelor, 

inconştiente, indiferente şi bolnave, 
de Aglomeraţia de Cuvinte orfane, 
ce zac zgribulite, 
la ferestrele de jar, 
ale Iubirii, 

spărgând Clepsidrele incandescente, 
din Privirile, 

Iluziilor Existenţei, 
întâmplărilor Neîntâmplătoare, 
ale Singurătăţilor Nemuririi, 

Morţii, 

din care îşi extrag seva, 

Lacrimile Inimilor de Cer, 
ale Legendelor, 

despre Ţănnurile Nemărginirii, 
pe care existam, 
de dinainte de a fi Timpul. 

2) Revedere 


Regrete târzii, 

plouă cu Lacrimi de Mistere, 
peste Răsăriturile pierdute ale Focului Sacru, 
stins în Vatra Amintirilor, 
la care mai sperăm să ne încălzim, 
Singurătatea Nemuririi, 

Morţii, 

din sângele scurs al Gândurilor, 
prin şanţurile pustii şi triste, 
ale Paşilor vagabonzi ai Destinului, 
care ne rătăcesc şi acum Durerile, 
prin Inimile de Cer, 
ale Viitorului, 
care nu ne mai aparţine, 
mai demult decât Vremea Zodiilor, 
ce nu mai cad niciodată, 
în braţele zilelor noastre de naştere, 
ca să ne prevestească, 

Revederea. 

3) Focul Sacru al Eternităţii Clipei 

Instinctul adânc al Iubirii, 
a fost trezit de vulcanii Simţurilor, 
a căror lavă fierbine şi incandescentă, 
ne topeşte Viitorul, 
pentru a-1 turna, 
în forma Inimilor de Cer, 
pe care să le vândă, 

Iluziile Existenţei, 

Singurătăţii Nemuririi, 

Morţii, 

pentru a fi dăruite, 

Lanţurilor de Vise, 
pe care să le purtăm, 
agăţate de gâturile Speranţelor 
Prin Cimitirele de Cuvinte, 
care n-au fost în stare, 
să ne spună vreodată, 
cât de mult poate arde, 

Focul Sacru al Eternităţii Clipei, 
şi pentru noi. 

4) Prin ospiciile Timpului 


Urme adânci şi grele, 
naufragiate prin Amintirile rupte, 
din Calendarele, 
care şi-au pierdut minţile, 
prin ospiciile Timpului, 
de atât de multă Solitudine, 
zac îngheţate, 
de frigul rătăcit, 
prin Cuvintele bolnave, 
ale Singurătăţii de noi înşine, 
care ne sfârtecă şi acum, 
întruparea Clipelor pe care le irosim, 
aşteptând trenul Regăsirii, 
care nu va mai trece vreodată, 
prin gara Destinului nostru. 

5) Izbăvire 


Cascade de Zile, 
se sparg, 

lovite de tăişurile stâncilor, 

Cuvintelor împietrite, 
ale Remuşcărilor, 

la Icoanele cărora ne rugăm Răsăriturile, 
să nu se mai reîntoarcă niciodată, 
pe străzile lipsite de sens, 
ale Viselor cu Minţile pierdute, 
printre tarabele cu Nimicuri, 
vândute de către Iluziile Existenţei, 
Singurătăţii Nemuririi, 

Morţii, 

Destinelor noastre, 
încarnate în Unghiile disperate, 
care-şi sfârtecă, 

Ţărâna Păcatelor Originare, 
sperând să găsească până la urmă, 
Izbăvirea, 
de noi înşine. 

6) Corifei ai Dezumanizării 


Pietrele de moară, 
agăţate la gâturile Cuvintelor, 
au încremenit, 

Privirile îngheţate, 
de frigul aspru şi insolent, 
al Indiferenţei, 
afişate de Sfinţii Părinţi, 
ai Iluziilor Vieţii şi Morţii, 
pe la Mesele somptuoase de Taină, 
cu cine de Promisiuni îmbelşugate, 
arătate nouă cu nesimţire, 
celor atât de înfometaţi, 
din Icoanele unor Deşertăciuni, 
care ne ameninţă şi azi Viitorul, 
cu Focul Sacru al Iubirii Păcatelor Originare, 
care le-ar aprinde Infernul, 
acestor corifei ai Dezumanizării, 
care susţin o Credinţă, 
după chipul şi asemănarea, 

Crimelor lor. 

7) Divinitatea Binelui Nimănui 


Compromisuri dezrădăcinate, 
din lipsa de discernământ, 
a unui Dumnezeu, 
indolent şi dezinteresat, 
de Greşelile Creaţiei, 
replantate în Trecutul Paşilor, 
legaţi cu ghiulele de tun, 
de ruinele Catedralelor Conştiinţei, 
ce urmează a fi detonate, 
cu explozibilul puternic, 
al Credinţei în Absurdul, 
crimelor şi fărădelegilor, 

Sfinţilor Părinţi, 
ai Incertitudinilor 

care ţin de partea Societăţii de Consum, 
Predestinată, 
de Divinitatea Binelui, 

Nimănui. 

8) întrucât suntem Predestinaţi 


Lanţuri răstignite, 
pe lemnul putred, 
al întrebărilor fără Răspunsuri, 
ne leagă şi acum, 
de Păcatele Originare, 
cu Trecutul incert, 
care se ascunde parşiv, 
prin sângele Strămoşilor, 
îngheţat de lepra falselor Credinţe, 
în tot ceea ce nu suntem, 
şi nu vom putea fi vreodată, 
clădiţi, 

după chipul hidos şi asemănarea lugubră, 
a Iluziilor Mântuirii, 

Existenţei Păcatelor Originare, 
de care n-am fi avut nevoie, 
întrucât suntem Predestinaţi. 

9) Prin care ni se taie 


Rătăciţi, izgoniţi şi hărţuiţi, 
prin Catedralele închinării la idolii Suferinţelor, 
hrăniţi de Iluziile Mântuirilor Predestinate, 
după chipul şi asemănarea, 

Compromisului absurd al Credinţei, 
în Ierarhia Crimei şi Subjugării, 

Sufletelor tatuate, 
cu cioburile Oglinzilor Paralele, 
ale Creaţiei Greşite, 
prin care ni se taie, 

Urmele Regăsirii ancestrale a Iubirii, 
acoperite cu pâcla tenebroasă, 
izvorâtă din Iluziile Existenţei, 

Singurătăţii Nemuririi, 

Morţii, 

pe care suntem forţaţi să o bem, 
din cănile de pustiu ale Viitorului, 
unui Dezastru. 

10) Care ne traversează deserturile 


Zarurile măsluite, 
ale Iluziilor Mântuirii, 
au fost aruncate, 
de Păcatele Originare, 
ale unui Dumnezeu, 
care ne-a ucis, 

adevăratul nostru Dumnezeu, 
aruncând cu pietrele grele, 
ale Speranţelor răstignite, 
pe Orizonturile, 

ce nu le vom putea prinde niciodată, 
nici chiar în Pumnii mascaţi, 
de către Predestinarea Creaţiei Greşite, 
mascată în Fericire, 
care ne loveşte, 

pe străzile Pustiurilor de Cuvinte, 
care ne traversează deserturile, 
Timpului nostru. 

11) Cănile de pustiu ale Predestinării 


Departe în Lumina Divină, 
a Ochilor Frumuseţii, 
mi-am lăsat Destinul, 
să mai zăbovesc o Clipă de Eternitate, 
pe rămăşiţele a ceea ce a mai rămas, 
din Strămoşii Icoanelor, 
la care ni s-a rugat până şi Timpul, 
să fie lăsat în pace, 
să plece către Zările, 
unde Iluziile grele ale Existenţei, 
Singurătăţii Nemuririi, 

Morţii, 

nu mai sunt agăţate, 
de gâturile Viselor Iubirii, 
care sunt aruncate, 
în vâltorile Societăţii de Consum, 
ale Cimitirelor de Cuvinte, 
spre a fi înecate, 
cu înghiţiturile Deşertăciunii, 
în Apa murdară a Vieţii, 
băută ca de fiecare dată, 
de cănile de pustiu, 
ale Predestinării. 

12) Predestinaţi aici 


Grote pustii şi reci, 
prin care, 

încă se mai ascunde, 

Străinul Subconştient al Adevărului Absolut, 
din Inimile de Cer încremenit, 
în frigurile de sfârşit de Lume, 
ale ferestrelor Regăsirilor sparte, 
din Respiraţia în agonie, 
a unei Iubiri, 
care ne priveşte tăcută, 
printre Lacrimile grele, 
ale buchetelor de Amintiri, 
dăruite Eternităţii noastre de Clipă, 
rupte din Steaua Luminii Divine, 
de Dincolo de Timp, 
pe care locuiam nepăsători, 
că vom putea li vreodată Predestinaţi, 
aici. 

13) Are cu ce să se hrănească 


A câtea Zi e azi?, 
cu ce numere, 

ne-a însemnat Dumnezeul Rătăcirilor?, 
prin Labirinturile descompuse, 
de rămăşiţele Eternităţilor de Clipe, 
pe care le-a irosit, 

Timpul, 

la maternitatea ruinată a Lumii, 
căreia i-am fost Predestinaţi, 
pentru a ne umili, 

până şi Iluziile Mântuirii Existenţei, 
Singurătăţii Nemuririi, 

Morţii, 

cu atât de multe Icoane ale Suferinţei, 
încât Societatea de Consum, 
a Sfinţilor Părinţi, 
ai Absurdului, 
are cu ce să se hrănească, 
pe Veşnicie. 


19 



SORIN CERIN 
- ILUZIA MÂNTUIRII- 

-poeme filosofice- 


14) Din sângele fierbinte al unei Iubiri 


Ziduri neclintite de Vorbe Goale, 
se împotrivesc, 

Privirilor descompuse, 
ale Căutărilor de Sine, 
pe care le pierdem, 

la ruletele măsluite ale Orizonturilor pustii, 
din Inimile de Cer, 

rătăcite printre Iluziile Existenţei Mântuirii, 
Păcatelor Originare ale unui Trecut, 
care nu ne-a aparţinut niciodată nouă, 
celor cărora, 
ne-a fost ascuns, 

Străinul Subconştient al Adevărului Absolut, 
din sângele fierbinte al unei Iubiri. 

15) Justiţie 


Până şi spinii Cuvintelor au fost răniţi, 
cu Sângele minelor de înţelesuri, 
pentru ca Justiţia, 
legată la ochi, 
să nu vadă Adevărurile, 
şi-a făcut propria Catedrală de Balanţe, 
la care să se închine Blestemele, 
ce nu pot ajunge mai departe, 
de propriile Spirite, 
mutilate de Aşteptările, 
cu tălpile Orelor roase, 
de atât de mult urcat, 
pe pantele tăioase, 
ale fiecărei Clipe, 

irosite de Iluziile Izbăvirii Existenţei, 
Singurătăţii Nemuririi, 

Morţii, 

care ne pândeşte, 
pe la colţurile, 

întâmplărilor Neîntâmplătoare. 

16) Armuri de Cuvinte 


Dansuri rupestre, 

leagă Zările de propriile Vise, 

pierdute-n Depărtările, 

Armurilor de Cuvinte, 

ruginite şi nespălate, 

pe care nici o Săgeată de Zâmbete, 

nu a reuşit să le străpungă vreodată, 

sfârtecându-le plumbul greu şi indiferent, 

al Norilor, 

opaci de atâtea înţelesuri, 

care tunau şi fulgerau, 

peste pământurile întrupării Zilelor noastre, 

oferite ca ofrande, 

Zeilor Absurdului, 

Societăţii de Consum, 

Iluzii deşarte ale Izbăvirii, 
de noi înşine. 

17) Singurătatea Florilor de Vise 


Resturi de Cuvinte, 

măturate de Lacrimile Ploilor zgribulite, 
ale Predestinărilor, 
ce-ar dori să evadeze, 

din închisorile întâmplărilor Neîntâmplătoare, 
unde au clădit Iluziile Mântuirii, 

Gratiilor grele de plumb, 
ale Aşteptării Nemuririi, 

Morţii, 

din care Privirile şi-au făcut, 
false Poveşti de Iubire, 
pe care le depănau, 

Singurătăţii Florilor de Vise, 
dăruite Eternităţilor de Clipe irosite, 
ale Timpului neiertător. 

18) Măcinate de propriile Adevăruri Absolute 


Strigătele Surde, 
ale Marilor Tăceri, 
se surpă în Sângele pietrificat, 
pentru sculpturile Viitorului, 
rece şi desfigurat, 
al Predestinărilor noastre, 
propovăduite 
de Sfinţii Părinţi, 
creaţi după chipul şi asemănarea, 

Morţii, 

ca apărători ai Deşertăciunii, 

în cinstea marilor Sărbători, 

ale Iluziilor Existenţei Mântuirilor, 

Păcatelor Originare, 

din Inimile de Cer, 

închinate la tălpile Iubirilor, 

măcinate de propriile Adevăruri Absolute, 

cărora le este interzisă, 

şederea în această Lume. 

19) Din vinul Iubirii 


Victoriile Stelelor Căzătoare, 
ale Destinelor, 

împrăştiate printre Mormintele Cuvintelor, 

au început să înmugurească, 

noile Iluzii ale Existenţei Mântuirilor, 

Morţii, 

care ne privesc neputincioase, 
din colţurile întunecate, 
ale Gândurilor, 

pe care am dori să le descărcăm, 

peste Norii Cerului de Inimi, 

care se abat plini de Furtuni, 

asupra Viitorului Singurătăţii, 

ospătându-1 la fiecare Eternitate de Clipă irosită, 

cu câte o cană fierbinte de pustiu, 

plină cu drojdia rămasă, 

din vinul Iubirii. 

20) Tălpile Destinelor 


Cămăşi reci şi tăioase, 
ale Morţii, 
rup carnea Viselor, 
înecate în Iluziile Mântuirilor, 
Singurătăţii Nemuririi, 
pentru a o găti, 

pe rugurile aprinse ale falselor Iubiri, 
care ni se oferă zilnic, 
prin Bordelurile Cuvintelor, 
pe care le bem, 
în cănile ciobite, 
ale Clepsidrelor pustiite, 
de tălpile Destinelor, 
gata să ne ucidă, 
şi ultima fărâmă de Libertate, 
care nu este pe placul, 

Societăţii de Consum, 

Mistificări. 

21) La mica înţelegere a Nimicniciei 


Remuşcări rupte, 

din Calendarele somptuoase, 

de pe frunţile pline de sudorile Răzbunărilor, 

din Gândurile meschine, 

surpate în Ţărâna întrupării, 

Iluziilor Existenţei Mântuirilor, 

Singurătăţii Nemuririi, 

Morţii, 

la care ni se închină, 

Catedralele de Nelinişti, 
aprinse de Furtunile Literelor de Foc, 
ale Scripturilor unor Iubiri mistificate, 
de Dumnezei obsceni şi criminali, 
gata să-şi verse mânia, 
peste supuşii Păcatelor Originare, 
pe care le-au târguit, 
la mica înţelegere a Nimicniciei, 
dându-le pe Nimic, 

Iluziilor Vieţii noastre. 

22) Altare false 


Scripturi zidite, 

în pereţii plini de mucegai ai Destinelor, 
pentru a le deprinde cu împărţirea Suferinţelor, 
destinate Lanţurilor care ne încătuşează, 
Iubirile, 

răstignite de Credinţă, 
prin închisorile de Suflete, 
unde Dumnezeul Nimănui, 
ne-a încarcerat fiecăruia, 

Străinul Subconştient al Adevărului Absolut, 
pentru a cunoaşte, 
doar ceea ce ne pot permite, 

Păcatele Originare, 

ale Absurdului acestor Iluzii ale Existenţei, 
care suntem obligaţi să le simţim, 
ca fiind Paradis sau Infern, 
în funcţie de cât de mult, 
acceptăm sau nu, 
să fim minţiţi, 
de altarele false, 

ale unor Icoane de Interese meschine, 
care ne privesc cu ochii goi, 
ai Zădărniciei. 

23) Să ne măcinăm Suferinţele 


Zbor neliniştit, 

peste Zodiile răposate ale Norocului, 
pe care aş vrea să le readuc la Viaţă, 
pentru a le dărui, 

Străinului Subconştient al Adevărului Absolut, 
din Zâmbetul Ochilor tăi, 
care mă priveşte neputincios, 
în faţa Iluziilor Existenţei Mântuirii, 
de Păcatele Originare, 
create de Dumnezeul care ne-a predestinat, 
să ne măcinăm Suferinţele la moara Infernului, 
care aduce bunăstare Societăţii de Consum, 
a Eternităţilor de Clipe, 
irosite prin Lacrimile Neputinţei, 
de a fi cei de dinainte de a exista, 

Timpul, 

unei Despărţiri pentru veşnicie, 
de noi înşine. 

24) A dat vina pe Visele noastre 


Am devenit, 

roţi împotmolite-n propriile rotiri, 

către aştrii care în mod greşit, 

îi considerăm ca fiind Stelele Luminii Divine, 

ale Destinelor noastre, 

de dinainte de Timp, 

când nici una dintre ele, 

nu putea să cadă, 

de pe bolta Sufletelor noastre, 

în Infernul ţărânii unei întrupări, 

care ne-a ars Eternitatea Clipei Iubirii, 

la ghena de gunoi a Sfârşitului, 

fiindcă n-ar fi acceptat, 

pentru nimic în lume, 

Păcatele Originare, 
ale unui Dumnezeu meschin, 
care a dat vina greşelilor Creaţiei lui, 
pe Visele noastre. 

25) Liber zborului 


Dacă n-ar exista, 

Dumnezeul Păcatelor Originare, 
n-ar fi nici Bisericile, 
care ne leagă lanţurile Neputinţei, 
de Privirile care rătăcesc abătute, 
prin Pieţele de Sentimente contrafăcute, 
pline de chimicale artificiale, 
obţinute din Plăceri falsificate, 
pe care ni le aşează, 
pe mesele de taină ale Iubirilor, 

Sfinţii Părinţi ai Scripturilor, 

pline de Porunci, 

destinate Societăţii de Consum, 

Orbire, 

care ne lasă să deprindem gustul unic şi pătimaş, 
despre cum poate fi ucis, 

Străinul Subconştient al Adevărului Absolut, 
din Inimile noastre de Cer, 
care a fost cândva liber pentru Zborul, 
îngerilor noştri păzitori. 

26) Prin închisorile întrupărilor 


Atunci când Dumnezeu, 
a învăţat să numere, 
cu siguranţă că nu ştia, 
câte Iluzii ale Existenţei vor nimici, 
Iubirile, 

cu Singurătatea Nemuririi, 

Morţii, 

izvorâtă din Păcatele Originare, 
pe care le-a creat, 
după ce ajunse la Nesfârşit, 
cu Numărătoarea, 
fiindcă ne par o Veşnicie, 

Suferinţele acestei Lumi, 
pe care le împărţim cu Absurdul, 
Societăţii de Consum, 
pe care suntem obligaţi, 
să o clădim, 

după planurile Iluziilor Vieţii, 
care nu lasă să existe, 
nici cele mai mici erori de calcul, 
privind datele naşterilor şi a morţilor, 
a toate câte sunt şi vor mai fi, 
prin închisorile întrupărilor. 

27) îndeajuns de perfecţi 


Crengi lipsite de sens, 
rătăcesc prin Arborele Genealogic, 
al Strămoşilor Greşelilor noastre, 
îndatoraţi cu propria Viaţă, 

Iluziilor Existenţei Mânturii, 
de noi înşine, 
cei de dinainte de Timp, 
condamnaţi la Singurătatea Nemuririi, 
întâmplărilor Neîntâmplătoare, 
rupte din Greşeala Păcatelor Originare, 
ale unui Dumnezeu lipsit de scrupule, 
care nu a fost capabil, 
să ne facă îndeajuns de perfecţi, 
pentru a nu greşi la fel ca şi El. 

28) Catedrale de plăceri biblice 

Cel care a aprins prima dată, 

Lumina Divină, 

în întunericul Necunoaşterii, 

a fost Străinul Subconştient al Adevărului Absolut, 

din Marea Contemplare Universală, 

a Evenimentului Primordial, 

care sălăşluieşte în fiecare dintre noi, 

ascuns şi interzis, 

de Iluziile Existenţei Mântuirii, 

fiindcă nu le convine Păcatelor Originare, 

ale Mistificărilor din Icoanele plângătoare, 

după Ierarhia avuţiilor Lumeşti şi nicidecum Cereşti, 

să existe cu adevărat Fericire şi împlinire, 

fiindcă şi-ar pierde obiectul muncii, 

care este Credinţa izbăvirii de Răul, 

ce le construieşte Catedrale de plăceri biblice. 

29) Iubindu-ne atât de mult 


Mi-e atât de greu, 
să cred în Orizonturile Icoanelor, 
atârnate de cuiele ruginite ale Viselor, 
ştiind că Ochii tăi, 
nu pot fi redaţi de pensula, 

Străinului Subconştient al Adevărului Absolut, 
fiindcă întruchipează Perfecţiunea, 
de dinainte de Timp, 

a Sentimentelor pe care Lumea le-a pierdut, 
odată cu naşterea, 

Păcatelor Originare, 
din care ne-am înfrupta, 
împotrivindu-ne Dumnezeului, 
care nu a fost niciodată al nostru, 
spre a aştepta, 
în Paradisul biblic, 
străin de noi înşine, 
trenul Zilelor, 
care să ne ducă în Infernul, 
celor care încalcă Poruncile, 

Umilinţei şi Deznădejdii, 

unde ne-am dori să ne regăsim, 
Steaua pierdută a Destinului, 
care ştim că nu a reuşit să cadă, 
iubindu-ne atât de mult, 
încât şi acum se află acolo, 
pe bolta Sufletelor noastre. 

30) N-a auzit niciodată de Timp 


Primeşte-ţi, 

Străinul Subconştient al Adevărului Absolut, 
şi lasă-1 să-ţi tragă perdelele Gândurilor, 
de pe ferestrele, 

Luminii Divine a Iubirii, 

care să ne inunde Sufletele Cuvintelor, 

atât de întunecate, 

de la Noaptea Iluziilor Existenţei Mântuirii, 

de care nu am avut niciodată nevoie, 

ca să ne despartă de noi înşine, 

cei care am fost sortiţi să rămânem împreună, 

pentru o Eternitate de Clipă, 

pe Steaua Predestinării, 

care n-a auzit niciodată de Timp. 

31) Unde ne dorim să rămânem 

Reuşisem să-mi adun Gândurile, 
ninsorilor de Cuvinte, 
în troiene de Amintiri, 
care ne topeau, 

lacrimile Zăpezilor unor Speranţe, 
de pe fruntea, 

Iluziilor Existenţei Mântuirii, 

Singurătăţii Nemuririi, 

Morţii, 

pe care le credeam a fi Sentimente, 

Netrecătoare, 

până când am înţeles, 

cât de adânci pot fi Fântânile de Vise, 

care dăruiesc Apa Iubirii, 

încât sunt în stare să o scoată, 

din cele mai îndepărtate zări ale Universului, 

de dinainte de Spaţii şi Timpi, 

unde ne dorim să rămânem, 

pentru totdeauna. 

32) Ciobesc Zâmbetele Cuvintelor 


Reclame de prost gust, 

regizate de Iluziile Existenţei Mântuirilor, 

Singurătăţii Nemuririi, 

Morţii, 

false şi dezonorante, 
ciobesc Zâmbetele Cuvintelor, 
ce-ar fi fost preferate, 

până şi de Bisericile Protestatare ale Zădărniciilor, 

din Morala pe care o afişam unul altuia, 

pe buzele reci ale orizonturilor, 

în care ne pierdeam, 

sărutându-ne Viitorul, 

jenaţi de tupeul unui Dumnezeu, 

neiertător şi răzbunător, 

tocmai cu Iubirea, 

din care susţine că ne-ar fi clădit. 

33) Probe de rezistenţă 


Răsărituri respinse, 
la probele de rezistenţă, 
de către Amintirile, 

care nu-şi mai suportă propriii Paşi răsculaţi, 
ai Zâmbetelor împietrite, 
care pietruiesc, 

drumurile desfundate ale Gândurilor, 
Iluziilor Existenţei Mântuirii, 

Singurătăţii Nemuririi, 

Morţii, 

care ne trezeşte în fiecare Dimineaţă, 
ştiind că nu ne-a mai aparţinut, 
de dinainte de a sorbi. 

Apa rece şi uscată a Vieţii, 
din urmele înfipte adânc, 
în Pământul întrupărilor, 

Nimănui. 

34) Calendarele Eternităţii Clipei 


Iubirea nu este admisă de Iluziile Mântuirii, 
fiindcă nu se poate întrupa, 
în Pământul rece şi lipsit de sens, 
care ne-a zidit de viu, 

Străinul Subconştient al Adevărului Absolut, 
ucigându-i menirea, 
între Zidurile inerte, 
ale Privirilor pierdute şi debusolate, 
din Ochii rupţi, 

prin paginile risipite pe Mormintele Cuvintelor, 
de către Calendarele Eternităţii Clipei, 
care nu pot şti, 

Anii grei şi gârboviţi ai Naşterilor, 
ce risipesc atâtea Veşnicii, 
din sângele scurs pe lespezile de piatră, 
ale Viitorului de Morgă, 
al Vieţilor noastre. 

35) Eterul Nimicniciei Cuvântului 


Jocuri de Speranţe contrafăcute, 
care n-au sperat niciodată, 
se îmbulzesc, 
pe scenele insalubre, 
care ne-au mai rămas, 
ale Iluziilor Existenţei Mântuirilor, 
din care nici Eterul Nimicniciei Cuvântului, 
nu mai poate ucide Iubiri, 
cum făcea odată, 

când acestea mai existau cu adevărat, 
pe străzile Zâmbetelor, 
din Răsăriturile care au emigrat, 
către alte zări, 
ale Singurătăţii Nemuririi, 

Morţii, 

care nu mai au nici ce să mai ucidă aici, 
fiindcă toate Eternităţile de Clipe, 
au fost cheltuite până la ultima, 
de către Timpul, 
care a dispărut subit, 

din magherniţa lui cu nume de Predestinare, 
rămânând doar, 
praful şi pulberea, 

Uitării. 

36) Regretele care muncesc de zor 


Valurile Gândurilor, 

rup talazurile Compromisurilor, 

pe care vor să la taie în bucăţi de Uitare, 

pentru a le folosi la încălzit, 

în soba Destinului neiertător, 

cu Regretele care muncesc de zor, 

la Creaţia noilor Zile ale Deşertăciunii, 

Iluziilor Existenţei Mântuirilor, 

sub streaşinile cărora, 

se ascunde Timpul ud leoarcă, 

de Apa Uscată a Vieţii, 

pierdută în deşertul, 

însetaţilor etern de Fericirea, 

care nu s-a arătat niciodată, 

până acum, 

pe sub pleoapele, 

vreunei Iubiri contrafăcute. 

37) Este doar fumul negru şi înecăcios 


A început să plouă, 

cu Inimi de Cer întunecat, 

plin de Furtuni prelinse, 

peste frunţile reci şi ridate ale Viitorului, 

care nu mai reuşeşte să ne rupă Predestinarea, 

de Iluziile Existenţei Mântuirilor, 

în cugetele cărora, 

am devenit carnea Păcatelor Originare, 

care trebuie friptă, 

pe rugurile încinse ale Infernului, 

unde unica înălţare, 

este doar fumul negru şi înecăcios, 

al Non-Sensului acestei Lumi. 

38) Scormonesc Pământul întrupării 


Unghii de Amintiri, 
descărnate de noi înşine, 
scormonesc Pământul întrupării, 
Iluziilor Existenţei Mântuirilor, 
Singurătăţii Nemuririi, 

Morţii, 

până când le dă Sângele Apusurilor, 

peste buzele îngheţate şi indiferente, 

ale Cimitirelor de Cuvinte, 

care nu mai pot exclama, 

nici măcar adresa, 

unde a trăit undeva-cândva, 

Iubirea, 

Strănului Subconştient, 
al Adevărului Absolut, 
din Privirile aprinse, 
de flăcările Focului Sacru, 
din Eternitatea Clipei, 
la tălpile căreia am îngenuncheat, 
sperând că vom reuşi să ajungem, 
în Steaua Predestinării noastre, 
de dinainte de Timp şi Spaţiu. 

39) După ultima modă a Suferinţei 


Aripile Viselor obosite, 
abia mai duc Zborul Amintirilor, 
către zările Lacrimilor, 
din Icoanele care zugrăvesc, 

Ochii vii ai Nemărginirii, 
dezertată din Societatea de Consum, 

Regrete şi Compromisuri, 
vândute sub masca Fericirii, 
de către Iluziile Existenţei Mântuirilor, 
care ne dau în schimbul, 

Străinului Subconştient al Adevărului Absolut, 
luat cu sălbăticie de către Destin, 

Păcate Originare, 
de toate formele şi culorile, 
pentru a ne croi Viitorul, 
după ultima modă a Suferinţei. 

40) Preluându-ne Calea 

Rememorări ancestrale, 

ning peste Ochii Străinului Subconştient, 

al Adevărului Absolut, 

care ne priveşte adâncurile Sufletului, 

încercând să ne transmită, 

că Iubirea, 

este deasupra Cimitirelor de Cuvinte, 
din cugetele Iluziilor Existenţei Mântuirilor, 
pe care le adoră atât de mult, 

Dumnezeul Păcatelor Originare, 

care este neîntrecut în Creaţia Infernului, 

pe care ne-a dăruit-o, 

fiind atât de Singur, 

fără noi, 

încât s-a decis să ne despartă, 
pentru a ne avea pe fiecare în parte, 
în câte o Icoană a Deşertăciunii, 
la care să se închine pe viitor, 
alte Vise care vor spera zadarnic, 
la Eternitatea Clipei, 
preluându-ne Calea. 

41) Cei sortiţi acestora de care am fugit 


Alergăm neîncetat, 
printre tulpinile dese, 
ale Iluziilor Mântuirii, 
de care ne accidentăm adesori, 
lovindu-ne violent, 
de Zidurile apăsătoare, 
ale Icoanelor Iubirii Contrafăcute, 
în laboratoarele josnice ale unui Dumnezeu, 
al Greşelii, 

unei Creaţii a Păcatelor Originare, 

ajunse în Viitor, 

mai repede decât noi, 

cei sortiţi acestora, 

de care am fugit, 

crezând că ne vor pierde, 

Urmele Paşilor, 

Străinului Subconştient, 
al Adevărului Absolut. 

42) Greaţă Crepusculară 


Obligaţi să gustăm rădăcinile amare, 
ale Zidurilor ucigătoare, 
ridicate de Iluziile Mântuirilor, 
ale Păcatelor Originare, 
care ne despart, 

de Străinul Subconştient al Adevărului Absolut, 
simţim de fiecare dată, 

Greaţa Crepusculară, 

a Viitorului care nu înţelege, 

cum de ne-am părăsit Fântânile Viselor, 

pentru a ne refugia, 

în Cimitirele de Cuvinte, 

ale Privirilor subjugate de Gânduri, 

când am fi reuşit la fel de bine, 

să alegem în continuare, 

Singurătatea Nemuririi, 

Morţii, 

pe care să o afişăm plini de Emfază 
Hazardului. 

43) Jarul Amintirilor rămase ale Nimănui 


Roţi înceţoşate de Gânduri, 
ne învârt Zilele în caruselul Morţii, 
până când cad alături de noi, 
în braţele Singurătăţii Nemuririi, 
Uitării, 

a întâmplărilor Neîntâmplătoare, 
prin care respirăm, 
aerul tare şi rece al înălţimilor, 
Inimilor de Cer, 

care au fost obligate să coboare, 
în Mormintele Cuvintelor, 
risipite prin Verile fierbinţi, 
ale Viselor descompuse, 
pe jarul Amintirilor, 
rămase ale Nimănui. 

44) Morminte de Obsesii 


Remuşcări răstignite, 

pe versanţii prăpăstioşi ai Viitorului, 

cad în avalanşe, 

ucigându-ne Eternitatea Clipei, 

în care ne adăposteam, 

Cuvintele ce-au devenit orfane, 
de Privirile sincere, 
ale Inimilor de Cer, 
răsărite pe străzile Zâmbetelor, 
nerostite, 

atât de îngheţate acum, 
care zboară spre Nicăieri, 
de pe buzele Marilor Tăceri, 
ale Mormintelor de Obsesii, 
în care ni se îngroapă, 

Speranţele. 

45) Nu reuşeşte să înţeleagă Nimic 


Stânci iscoditoare de Păreri, 

despart Prăpăstiile dintre mine şi tine, 

tăindu-ne Inimile de Cer, 

în felii de Cuvinte, 

unse pe Sufletele reci, 

ale Iluziilor Mântuirii, 

Singurătăţii Nemuririi, 

Morţii, 

care ne desparte, 
de Străinul Subconştient, 
al Adevărului Absolut, 
fără de care, 
nu vom fi niciodată noi, 
cu toate că ne vorbim, 
atât de multe unul altuia, 
încât Eternitatea Clipei, 
nu reuşeşte să înţeleagă Nimic. 

46) Cu atâta evlavie 


Ne-am întâlnit Neîntâmplător, 

Moartea, 

pe Tărâmurile Neputinţei, 
de a ne integra în Absolutul Adevărului, 
Străinului Subconştient alungat, 
din noi, 

de Gratiile sumbre ale Iluziilor Mântuirii, 
ce aparţin Păcatelor Originare, 
al căror Blestem ne este dedicat, 
de Dumnezeul cinic şi josnic, 
al Condiţiei Umane, 

care-şi construieşte Catedrale de Plăceri, 
din sudoarea Clipelor noastre irosite, 
pe ramele Icoanelor, 
care ne ţine închişi, 
în Paşii închinaţi cu atâta evlavie, 
Suferinţei. 

47) Cuvinte de păpădie 


Zodii descântate, 

de Norii despletiţi ai Reproşurilor, 
care-şi varsă Furtunile Inimilor de Cer, 
peste Fulgerele Zâmbetelor amare, 
de atâta Singurătate a Morţii, 
care înveşmântă, 

Paradisurile fiscale ale Dorinţelor, 
datoare Iluziilor Mântuirii, 

Păcatelor Originare, 
care ni se preling, 

odată cu sângele Cuvintelor de păpădie, 
peste care ne suflăm Gândurile, 
spre a fi duse către obrajii unei Priviri, 
care s-a dovedit, 
a nu ne mai aparţine, 

Eternităţii Clipei noastre. 

48) în Ziua de sărbătoare a Timpului 


Lanţuri de Cuvinte, 
proscrise pe ridurile Aşteptărilor, 
se scurg prin şanţurile palmelor bătătorite, 
ale Anilor pustii şi reci, 
în care am fi locuit, 
încălzindu-i cu sudoarea Fericirii, 
dacă Iluziile Mântuirii, 
nu ne-ar fi lovit, 
cu Păcatele lor Originare, 

Străinul Subconştient, 

al Adevărului Absolut, 

ucigându-1 tocmai în Ziua de sărbătoare, 

a Timpului, 

unei întâlniri, 

întâmplată Neîntâmplător. 

49) Datorii Karmice 


Datoriile Karmice, 
ale întâmplărilor Neîntâmplătoare, 
ne cer până şi resturile Iubirii, 
de Dinainte de Timp, 
pe care le-am ascuns în mare grabă, 
când am fost răpiţi de Iluziile Mântuirii, 
Păcatelor Orginare, 
tocmai în buzunarele Amintirilor, 
unde ne-au fost găsite, 
de Privirile fierbinţi ale Viselor, 
care-au aprins cu ele, 

Focul Sacru al Simţămintelor, 
stins în mare grabă, 
de Predestinarea Deşertăciunii, 
acestei Lumi, 

care a devenit gardianul tăcut, 
al Suferinţei noastre, 
care nu poate fi lăsată să evadeze, 
din închisoarea Timpului. 

50) Furate pe ascuns 


Petale de Gânduri, 
stau răsfirate. 

pe floarea uscată de Singurătate, 
a Suferinţei, 

ştiind că nu va mai putea fi dăruită niciodată, 

zămislirii de noi Simţiri, 

care să fie furate pe ascuns, 

de Iluziile Mântuirii, 

care să le apostrofeze, 

cu Icoanele Păcatelor Originare, 

ale unui Dumnezeu al Condiţiei Umane, 

atât de pervers, 

încât a dedicat Iubirea, 

geloziei şi răzbunării, 

şi Pacea, 

luptelor cu noi înşine. 

51) Ne-au preluat până şi Urmele Iubirilor 


Compromisuri secrete, 
zac prin Infernele Paradisurilor, 
de Vorbe goale şi otrăvitoare, 
care se prostituează prin bordelurile Timpului, 
măcinându-ne Vieţile, 
cu Iluziile Mântuirii lor, 
primite ca fiind Datorii Karmice, 
de către Predestinările, 
întâmplărilor Neîntâmplătoare, 
ale Păcatelor Originare, 
care ne-au preluat, 
până şi Urmele Iubirilor, 
fiindcă trebuiau şterse din memoria Viitorului, 
pentru a fi îngropate pentru totdeauna, 
în Cimitirile de cuvinte, 
ale Privirilor pierdute. 

52) Cum să ne răzbunăm pe noi înşine 


Răscolit de Coşmaruri, 

Timpul a decis să plătească, 

Iluziilor Mântuirii, 

toate Datoriile Karmice ale Iubirii, 

îngheţate în Inima de Cer, 

a Străinului Subconştient al Adevărului Absolut, 

ţinut închis în spatele gratiilor, 

temerilor noastre, 

de a privi drept în ochi, 

Conştiinţa zdrobită, 

căzută la Tălpile însângerate, 

ale Amintirii, 

de atâtea tăişuri, 

pe care le au Clipele Fericirii, 

pe care am părăsit-o, 

prosternaţi la Icoanele Păcatelor Originare, 
care ne învaţă cum să ne răzbunăm, 
pe noi înşine. 

53) îşi sculptează statui 


Legăminte Sacre, 
se zbat între Viaţă şi Moarte, 
pe patul de Suferinţă, 
al Iluziilor Mântuirii, 
la care nici o Speranţă, 
nu mai aduce, 

nici măcar o cană de pustiu, 
din care să ne umezim buzele, 
Neputinţei, 

cu Apa uscată a Viselor, 
despre rămăşiţele unei Iubiri, 
ce-ar fi existat, 

de dinainte de Timp şi Spaţiu, 
fiind înmormântată, 
în Zările pustiite de Dor, 
ale Privirilor pierdute, 
în Zâmbetele împietrite, 
din care Suferinţa, 
îşi sculptează statui, 
după chipul şi asemănarea, 

Lui Dumnezeu. 

54) Amar şi Deşertăciune 


Compromisurile, 
închinate Eternităţii, 
ucid până şi Clipele irosite în van, 
ale Iubirii, 

pe străzile ruinate ale Destinelor, 
spălate de valurile Uitării, 
pe care Iluziile Mântuirii, 
le folosesc, 
pentru a-şi spăla, 

Icoanele Păcatelor Originare, 
care trebuie întreţinute, 
pe jarul veşnic aprins, 
al Nimicniciei, 
din care să ne împartă, 
fiecărora dintre noi, 
câte o felie de Suferinţă, 
ca să ne treacă de foame, 
în Societatea de Conusm, 

Amar şi Deşertăciune. 

55) Gradele Morţii 


Legende, 

închistate-n Iluziile Mântuirii, 
se descompun, 
sub streaşinile Amăgirilor, 
pe aleile pline de venin, 
ale Credinţelor, 
în Societatea de Consum, 
came putredă, 
de Clipe, 

prin crâşmele fără sens, 
ale Conştiinţelor, 
vizitate de Stelele alcoolice, 
ale Sfinţilor Părinţi, 
pe epoleţii cărora, 
se mai pot citi, 
gradele Morţii. 

56) Societate de Consum Condiţie Umană 


Blestemele necuvântătoare, 
din întâmplările Neîntâmplătoare, 
ale Morţii, 

se abat asupra Marilor Tăceri, 
ale Dumnezeului, 
dornic de argintii falşi, 
ai Iluziilor Mântuirilor, 
date în grija Păcatelor Originare, 
care îndrumă Destinele, 
către Stelele Luminii Divine, 
ce trebuie prădate, 
cu ajutorul Timpului neiertător, 
al bordelurilor de Cuvinte isterice, 
înscrise în Scripturile de intrări şi ieşiri, 
ale Plăţilor cu vârf şi îndesat, 
de la porţile părăginite ale Cimitirelor de Cuvinte, 
dedicate Paradisului Infernal, 
al Societăţii de Consum, 

Condiţie Umană. 

57) Ne-a fost inoculată 

Reguli făcute, 

doar pentru sclavii Păcatelor Originare, 
pentru a fi respectate, 
printre Zidurile grele şi apăsătoare, 
ale Catedralelor de Mistificări, 
unde se vând la suprapreţ, 

Iubiri contrafăcute prin atelierele Deşertăciunilor, 
însufleţite de Pensulele Icoanelor, 
prin care bântuie din abundenţă, 

Cinele somptuoase de Taină, 
ale Sfinţilor Părinţi, 
plini de argintii falşi ai Credinţei, 
numai buni pentru a cumpăra, 
întreaga Suferinţă a Sufletelor năpăstuite, 
care şi-au pierdut, 

Străinul Subconştient al Adevărului Absolut, 
printre Iluziile Mântuirilor, 

Singurătăţii Nemuririi, 

Morţii, 

care ne-a fost inoculată, 
în sângele Eternităţii Clipei, 

Iubirii noastre, 

de către Greşeala Creaţiei, 

unui Dumnezeu răzbunător şi cinic. 

58) Să se supună Păcatelor Originare 

Aşteptări amare, 

răscolesc Rădăcinile statuilor de cuvinte, 
gata să se prăbuşească, 
sub greutatea sângelui Răsăriturilor, 
ale cărui valuri, 
lovesc tot mai puternic, 

Inimile de Cer, 
ale Viselor doborâte, 
de Furtunile atâtor întrebări, 
divorţate de Răspunsurile, 

Eternităţii Clipei, 
care nu a mai suportat, 

Iluziile Mântuirii, 
care o obliga de fiecare dată, 
să se supună Păcatelor Originare, 
ale Singurătăţii Nemuririi, 

Morţii. 

59) Perindată cu fast 


Ferestrele Iluminării, 

au fost sparte de furia Iluziilor Mântuirii, 

la cererea expresă a Păcatelor Originare, 

care nu suportau concurenţă, 

asupra Credinţei, 

pentru care deţine monopolul, 

Dumnezeul Străin, 
de noi înşine, 

Creatorul Condiţiei Umane, 
contrafăcute, 

prin turnătoriile Infernului, 
unde ni s-a scurs lava incandescentă a Iubirii, 
furată din braţele Eternităţii Clipei, 
de dinainte de Timp, 
în formele hidoase, 
ale Cimitirelor de Cuvinte, 
gata să înfrumuseţeze Limbajul de lemn, 
al Religiei Nimănui, 
perindată cu fast, 
prin Catedralele Suferinţelor, 
vopsite în culorile Fericirii. 

60) Vitele de povară ale Conştiinţei 


Ziduri, 

supuse Iluziilor Mântuirii, 
se închină falselor Păcate Originare, 
care deţin, 

Târgurile Vitelor de povară ale Conştiinţei, 
pe tarabele cărora ni se vând Destinele, 
părăsite de vitalitatea, 

Eternităţii Clipei, 

de dinainte de a fi Timpul descompunerii, 

Iubirii, 

în cele patru zări, 
ale Suferinţelor, 

devenite cei mai importanţi constructori de Biserici, 
plătiţi regeşte, 

de întâmplările Neîntâmplătoare, 
ale Predestinării, 

Singurătăţii Nemuririi, 

Morţii, 

pe care o bem, 
inconştienţi, 
din cănile de pustiu, 
ale Iluziei Existenţei. 

61) Săgeţi răzbunătoare 


Cearcănele obosite ale Zorilor, 

abia mai pot deschide Ochii Luminii Divine, 

ascunsă în adâncimile, 

Străinului Subconştient, 
al Adevărului Absolut, 
al Iubirii, 

spălată cu lacrimile ploilor de Amintiri 
ale Furtunilor de dinainte de Timp, 
răscolite de tăişurile Speranţelor, 
de plumb, 

topit de negura Iluziilor Mântuirii, 
în săgeţi răzbunătoare, 
de Păcate Originare, 
care ne sfârtecă, 

Piatra amară a Sufletelor, 
cioplind-o în statui închinate, 

Singurătăţii Nemuririi, 

Morţii. 

62) La cinele de taină a Sclavagismului modern 

Pariuri murdare, 

iscodite de Orfelinatele Credinţei, 
în Deşertăciune, 

ale Icoanelor făcătoare de Minuni, 
a unor Sfinţi Părinţi, 

îmbuibaţi cu bucatele alese ale Răzbunării, 
pe la cinele de taină, 
a Sclavagismului modem, 
din Societăţile de Consum, 

Indiferenţă, 

care mai are locuri neocupate, 
printre holurile lungi şi reci, 
pline de ecourile Suferinţelor, 
poleite cu Iluziile Mântuirii, 

Singurătăţii Nemuririi, 

Morţii, 

pe care o aşteaptă cu atât de mult drag, 

Izbăvirea, 

de Caznele Zâmbetelor încremenite, 
care se sparg, 

odată cu Oglinzile Paralele, 
ale Absurdului Existenţei, 
în nenumărate cioburi de Cuvinte, 
din ce în ce mai tăioase. 

63) Unde nu mai ajung 


Amăgiri Răzvrătite, 

pe la porţile somptuoase ale Clipelor irosite, 
vândute ca sclave sexuale Timpului proxenet, 
ctitor venerat şi cinstit, 
la Zilele de sărbătoare ale Deşertăciunilor, 
cărora le-a construit, 

Bordelul Societăţii de Consum, 

atât de multă Moarte, 

încât crematoriile de Speranţe, 

funcţionează la capacitatea maximă, 

alături de Cimitirele de Cuvinte, 

care au devenit neîncăpătoare, 

de câte Vise au de înmormântat, 

fără să fi văzut vreodată faţa adevărată a Iubirii, 

alungată alături de Străinul Subconştient, 

al Adevărului Absolut, 

pe Pustiurile unde nu mai ajung, 

nici Iluziile Mântuirii, 

Păcatelor Originare. 

64) Năvoade reci şi indiferente 


Atunci când Stelele cu aripi de lebădă, 
ale Destinelor noastre, 
încep să cânte, 

Iluziile Mântuirii de Iubire, 
le dau târcoale, 
încercând să le prindă, 

Focul Sacru, 

în năvoadele reci şi indiferente, 
ale Păcatelor Originare, 
ţinute cu braţele vânjoase, 
de Singurătatea Nemuririi, 

Morţii, 

care le desprinde din cârligele Eternităţii, 

aruncându-le în corabia căzătoare, 

a Deşertăciunilor, 

ca să strălucească, 

pentru ultima dată, 

pe bolta părăsită de Speranţe, 

a acestei Lumi. 

65) Primul Cuvânt 


Sufletul Eternităţii, 
de dinainte de Timp, 
a gândit Primul Cuvânt, 
rostit de Străinul Subconştient, 
al Adevărului Absolut, 
cutremura Pământul întrupărilor, 
însufleţindu-1, 

după chipul şi asemănarea Iubirii, 
binecuvântându-1, 
cu ramurile de măslin ale Păcii, 
de noi înşine, 

neştiind că întâmplările Neîntâmplătoare, 
ale Singurătăţii Morţii, 
venite din Pustiurile întunericului, 
ne vor sparge Zilele Apei Vieţii, 
care ne va fi turnată în cănile de pustiu, 
ale unui Dumnezeu Răzbunător şi sadic, 
care ne va obliga, 
să-i construim, 

Catedrale ale Suferinţei. 

66) Ochii stelei noastre 

Caravanele, 

întâmplărilor Neîntâmplătoare, 
ce n-au mai fost răpite, 
de Singurătatea Nemuririi, 

Morţii, 

se urnesc desprinse, 
din Patimile Focului Sacru, 
al Deşertului de Cuvinte, 
ale Marilor Tăceri, 
care spun atât de mult, 

Strigătului surd, 
al Inimilor noastre de Cer, 
în care ne oglindim, 

Destinele, 

duc mirodeniile Credinţei oarbe, 
prin Catedralele Urmelor unei Iubiri, 
pe care magii din vechime, 
o atribuiau, 

Ochilor Stelei noastre, 

care ne căuta cu Lumina ei Divină, 

încă de atunci, 

naşterea acestei Eternităţi de Clipă, 
în care Privirile ne-au devenit, 
raze de Fericire. 

67) învinşi de Moarte 


Zarurile Iluziilor Mântuirii, 
au fost aruncate Hazardului fierbinte, 
turnat în cănile de pustiu, 
ale Viitorului răcit, 
de atâtea Cuvinte îngheţate, 
ce-abia şi-au părăsit gerul buzelor, 
încremenite în Zâmbetele, 
descompuse ale Destinelor, 
înfricoşate de Sfinţii Părinţi, 
care par a-şi fi pierdut, 
pe la beţiile Cinelor de Taină, 
întâmplările Neîntâmplătoare, 
care le hrănesc Existenţa, 
la ruleta Nepăsărării unui Dumnezeu, 
creator al Jocurilor de Noroc, 
în care ne naştem, 
de fiecare dată învinşi, 
de Moarte. 

68) Descompuse şi înlănţuite 


Rugăminţile zdarnice ale Viselor, 
prin care ar vrea să aducă, 
în Pământul întrupărilor, 

Eternitatea Iubirii, 
zac părăsite de Iluziile Mântuirii, 
care nu le suportă Iluminarea, 
fiindcă ar dispărea Păcatele Originare, 
chiar dacă aceasta ar fi purtată, 
de Dumnezeul însingurat, 
al Deşertăciunii Creaţiei, 
acestei Lumi, 
la sărbătoarea, 

Singurătăţii Nemuririi, 

Morţii, 

unde primeşte în dar, 
noi Catedrale de Vieţi, 
descompuse şi înlănţuite, 
de datoriile peste măsură, 
ale lăcomiei Sale. 

69) Societatea de Consum Iluzii Existenţiale 


Pasiuni îmbrăcate sumar, 
pe plajele de Ademeniri ale Absurdului, 
privit din toate colţurile feţelor, 
Cimitirelor de Cuvinte ale sale, 
pe care le păstoreşte, 
cu ajutorul Iluziilor Mântuirilor, 
Singurătăţii Nemuririi, 

Morţii, 

de pe umerii cărora, 
suntem forţaţi, 
să tundem lâna Timpului, 
pe care să o împletim, 
după tiparul Suferinţei, 
la fiecare naştere, 
ce-şi aşteaptă, 

întâmplările Neîntâmplătoare, 
ale Amăgirilor plumbuite, 
cu Speranţele deşarte, 
grele şi apăsătoare, 

purtate după ultima modă, 

a Zădărniciei, 

de Zilele deprimate, 

date ca rest de plată, 

la Speranţele ucise, 

de către Societatea de Consum, 

Iluzii Existenţiale. 

70) încrezătoare în zadar 


Datoria Karmică, 
a întâmplărilor Neîntâmplătoare, 
ale Societăţii de Consum, 
a fost plătită, 

cu Regretele Apusurilor irosite, 
pe gusturile Cimitirelor de Cuvinte nesătule, 
ale Iluziilor Mântuirii, 

Singurătăţii Nemuririi, 

Morţii, 

din care Dumnezeu vrea să îşi croiască, 

Veşnicia, 

pierdută prin Zâmbetele îngheţate şi descompuse, 
ale Speranţelor, 

cu care mă aşteptai încrezătoare, 
în zadar, 

pe la porţile Străinului Subconştient, 
al Adevărului Absolut, 
că va fi lăsat să ne destăinuie, 

Calea spre Fericire. 

71) O Lume imposibilă 


Dinastii de Răzbunări, 
se aştern prin Icoanele Sfinţilor Părinţi, 
ai Absurdului, 

Condiţiei Umane, 
pe tărâmurile căreia, 

întunericul sfidător al tenebrelor Conştiinţei, 
încerca să ne dovedească, 
că ar fi Iluminarea izvorâtă, 
din Inima de Cer, 

a Străinului Subconştient al Adevărului Absolut, 
dacă n-ar fi fost Iubirea, 

care să incendieze cu Focul Sacru al Profunzimii, 
toate Mormintele de Cuvinte, 
la căpătâiurile cărora, 
jeleau Iluziile Mântuirii, 
de parcă şi-ar fi pierdut Păcatele Originare, 
fără de care Lumea existenţei lor, 
dar şi a noastră, 
aşa cum o cunoaştem, 
ar fi imposibilă. 

72) Surâs crispat 


Gânduri măcinate, 
în malaxoarele obscene, 
ale Iluziilor Mântuirii, 
cerşesc, 

pe la bordelurile de Clipe irosite, 
ale Timpului, 

câte o fărâmă din Mormintele Cuvintelor, 
pe care ni le adresăm zilnic, 
ale căror lespezi de piatră amară, 
au fost sculptate, 
de Singurătăţile Nemuririi, 

Morţii, 
unor Vise, 
despre Iubire, 

care n-au mai ajuns niciodată, 
în braţele Eternităţii dorite, 
pe care o aşteptam mereu, 
la poarta unui Surâs crispat. 

73) Două Statui 


Furtuni rupte din Calendarele Apocalipsei, 
sfârtecă carnea Pământului întrupat, 
în Vorbele Goale pe care ni le rostim, 
pe prispele irosite ale Eternităţilor de Clipe, 
ce-ascundeau în lăzile lor de zestre, 

Iubirile unor Stele care au căzut, 
pe bolta Zilelor, 

pe care nu le vom mai căuta niciodată, 
fiindcă ni s-au închis Ochii Sentimentelor, 
de către Iluziile Mântuirii, 
atât de avare după Păcate Originare, 
încât ne-au Predestinat, 
să ne despărţim definitiv de noi înşine, 
pentru a deveni două statui, 
care-şi caută strada Nimănui, 
pe care să fie amplasate. 

74) Vor dezlega Iubirea de Blestem 


Istorii uitate, 

zac înşirate pe scenele pustii, 
ale Iluziilor Mântuirii, 
care promiteau undeva- cândva, 
prin Labirinturile unor Scripturi, 
că vor dezlega Iubirea de Blestem, 
dacă Păcatele Originare, 
vor rămâne interzise, 
alături de Adevărul Absolut, 
al Străinului Subconştient, 
din noi, 

lucru ce nu s-a întâmplat, 
fiindcă ne-am pierdut adânc, 
în Ochii Cuvintelor nerostite, 
ale Marilor Tăceri, 

Privindu-ne, 
am înţeles, 

că nu vom putea deveni niciodată, 
Singurătatea Nemuririi, 
vreunei Morţi, 
oricât de mult Timp, 
ar fi trecut de când nu mai eram, 
pe această Lume, 
fiindcă Iubeam, 

eram, suntem şi vom rămâne, 
vii. 


75) Nimic nu era Neîntâmplător 


Drumuri înşirate-n părul încâlcit, 
al Regăsirilor, 

pe care am vrea să le pieptănăm, 
de Visele care mai strălucesc, 
pe scenele minate, 
ce plutesc purtate de Pasiuni, 
prin Aripile întunecate, 
ale Iluziilor Mântuirii, 
care promit, 
că vor zbura cu noi, 
până dincolo de Păcatele Originare, 
care le-am săvârşit, 

Iubindu-ne, 
ca să cădem, 

peste întâmplările Neîntâmplătoare ale Destinului, 

ce-şi spală tălpile Viitorului, 

în Apa Eternităţii, 

dar nu le-am crezut, 

fiindcă de acolo de unde venim, 

de dinainte de Timp, 

nimic nu era Neîntâmplător, 

şi nici Păcat. 

76) Ţinute în sclavie 


M-am înecat în lacrimile de rouă, 
ale Ochilor tăi, 

Speranţă, 
încercând să înot, 

spre Răsăriturile Străinului Subconştient, 

al Adevărului Absolut, 

care mă aştepta pe Ţărmurile Fericirii, 

de dinainte de Timp, 

unde Steaua Destinului, 

încă mai strălucea, 

fără să fi căzut, 

în palmele bătătorite de Iluziile Mântuirii, 
pe care îşi reazămă Păcatele Originale, 
Fruntea Absurdului, 
plină de sudoarea, 

Eternităţilor de Clipe, 
ţinute în sclavie, 
pentru Orgiile unui Dumnezeu, 
al Nimănui. 

77) Aceeaşi piesă 


M-am înveşmântat cu mantaua Morţii, 
pentru a te întâlni, 

dând la o parte scena Singurătăţii Nemuririi, 

pe care eram programaţi, 

să jucăm amândoi, 

aceeaşi piesă, 

a Despărţirii de noi înşine, 

în care trebuia să rostim, 

Cimitire întregi de Cuvinte, 
pe care să le zidim adânc, 
în Privirile noastre, 
dar nu a fost aşa, 
fiindcă am ales, 

Eternitatea Clipei, 

pe care nici un Dumnezeu avar şi viclean, 
nu a mai reuşit să ne-o fure, 
cu toate Scripturile Sale, 
bine ticluite, 

care văd faptele Străinului Subconştient, 
ale Adevărului Absolut, 
alături de Iubire, 
ca fiind Păcate Originare. 

Aprecieri critice despre poezia 
filosofică la Sorin Cerin 


Prof. univ.dr. Al Cistelecan în cadrul 
rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015,pag.l6-18, Al Cistelecan consideră 
despre poezia de meditaţie a lui Sorin Cerin, că:"Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. în poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de filosofare versificată şi, vrînd-nevrînd, 
tot felul de nacazanii şi moralisme. Nu mai e însă cazul 

să ne reamintim de cele spuse de Maiorescu lui Panait 
Cerna în legătură cu ”poezia filosofică,” întrucît poetul 
le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru 
Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 
radicale decît din interiorul vreunei păci de cuget sau al 
unei annonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării lirice constă intr-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile fonnulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 

”conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel incit de la o 
vreme ele nu mai creează nici panică, nici evlavie, căci 
abundenţa le sedează efectele de acest gen şi le 
perverteşte intr-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 
emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 
lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini nesfîrşite de genul "spinii Adevărului”, "coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 

dar şi în acest caz particular, are un grad de indiferenţă la 
lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 
”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 
din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale încît ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
comperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută "pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 

lăcomiei Iluziei Vieţii”. E febra devoţională de pe reversul 
imprecaţiilor şi sarcasmelor, dar tocmai ea e cea care 
contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 
eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 
râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 

inspirativ, în cazul poeziei, încărcat de impulsuri afective 
imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Câmeci şi nici nu pot şti cit 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 
numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita <<inspiraţie>> la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cit se menţine 
poetul pe aceeaşi coardă de fond, şi cit de adînc, cit de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modem reformulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 

că „vreme e a te naşte şi vreme e să mori”, în rest, „totul e 
vînare de vînt”. Ce se mai poate spune nou în vremea 
noastră, chiar în fonnulă personală, cînd existenţialismul a 
fost intens susţinut filosofic în secolele al XlX-lea şi al XX- 
lea, de la Kirkegaard şi pînă la Sartre, cu nuanţe specifice. 
O poezie în termenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 
complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cît de adîncă şi cît de 
personală e meditaţia, n-o poţi spune decît la sfîrşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 
e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 

ispăşească „Păcatul Originar”. Se ştie, pentru că spuneau 
înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 
poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 
cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 
ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 

multiple planuri sensibilitatea poetului. Cuvîntul 
„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 
poezia Industrie a Cărnii Existenţiale : „Plugul 

Deşertăciunii sapă adine,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 
cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. In registru schimbat, cuvîntul 
e chinuit ca instrument al presei, violentă, pe drept 
incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 

măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. In cele din urmă e metaforizată 
„iarna Cuvintelor,/ care ningeau peste Zilele noastre,...” şi 
e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,..Aici cuvintele s-au întors la poezie, 
însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în tennenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 
un fel de rezumat al discursului poetic, concentrat în 
poezia Ierarhia Deşertăciunii, încheiată, în tennenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 

„granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 
Consum,/care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
pennanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Foamete,/ drept mari atleţi ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 
cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ” percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dintîi plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 
acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ anne, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 

din biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul 
de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 
„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 
despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 
ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

- Ana Blandiana:" Poezia de meditaţie pe care o 
scrie Sorin Cerin nu este o versificare de adevăruri 
filozofice,ci o impletire de revelaţii despre aceste 
adevăruri.Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii.De 
altfel,secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

- Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 

lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

■ Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i 
se surpă orizontul sufletului în ploi de foc şi urme de 
plumb”. 

■ Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 
lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 

cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 

Diavol, 

Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate 
al unui Eucharist pe dos, căci intr-un univers al vieţii spre 
moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 
surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 
viitorul e pură ipoteză. Cerin redefineşte fiinţa umană ca 
aflându-şi autenticitatea în multiplicarea mentală a realităţii 
teme şi ca proiect existenţialist". 

- Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului,este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 

suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 
timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara indoiala,reflexivitatea e dominanta 
creaţiei sale, prezidate de interogaţii,revolta,nelinişti si 
o dramatica cercetare a TĂCERII,topos al indoielilor,al 
cutezanţei si al aventurii spiritului in permananta 
cautare a adevarului;poezia sa urmeaza unei axiologii 
de un intens dramatism.E lirica lucidităţii,a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 
nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi.însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu. Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 

îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic.O duplicitate 
izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -,naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 
disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr.Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 

rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioaru"Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 
înglobează toate trei într-o formulă personală, aparent 
desuetă estetic, rostind însă cu suflu de poeta vates 
ultimele cuvinte dinaintea Apocalipsei. O apocalipsă în 
care lumea desacralizată şi dominată de false valori 
sfîrşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de fiecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 

peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor saleţGreşeala pag.73)11 felicit pe 
autor pentru cutezanţele sale stilistice din "Din ochii 
luminii divine pag.81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 
copleşitoare şi infinite nelinişti -, absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 
Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 
neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane....Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”.. .între 
raţionalism şi iraţionalism, Sorin Cerin navighează pe 
Oceanul Interconnection." 

Cărţi publicate 

Literatură Sapienţială 

Volume de aforisme 


Culegere de înţelepciune - Opere Complete de 
Aforisme - Ediţie de ReferinţăWisdom Collection - 
Complete Works of Aphorisms - Reference 

Edition . conţine un număr de 11 486 de aforisme 
structuralizate în 14 volume publicate anterior la 
alte edituri, ce sunt incluse în actuala culegere. 2014 
Dumnezeu şi Destin God and Destiny2014 
Rătăcire Wandering2013 
Libertate Freedom2013 

• Cugetări esenţiale2013 

■ Antologie de înţelepciuneAnthology of 
wisdom 2012 conţine un număr de 9578 de aforisme, 
maxime şi cugetări de Sorin Cerin. 

■ ContemplareContemplation 2012 

• DeşertăciuneVanity 2011 

■ Paradisul şi InfernulParadise and Inferno 2011 

• PăcatulThe Sin 2011 

- IluminareIllumination 2011 Conţine un număr de 
693 aforisme 

• Culegere de înţelepciune în care apar pentru prima 
oară volumele înţelepciune. Patima şi Iluzie şi 
realitate, alături de cele reeditate ca Nemurire, învaţă 
să mori şi Revelaţii, volume apărute atât separat cât şi 
împreună în culegere în ediţiile de limbă engleză online 
sau tipărite, din Statele Unite, Wisdom Collection 2009 
Conţine un număr de 7012 aforisme 

- înţelepciuneThe book of wisdom 2009 Conţine un 
număr de 1492 aforisme. 

- învaţă să mori 2009 Conţine un număr de 1219 
aforisme. 

■ Nemurire 2009 Conţine un număr de 856 aforisme. 

• Revelaţii 21 Decembrie 20122008 Conţine un 
număr de 2509 aforisme. 

Volume de inspiraţie sapienţială 

■ IubireAmourLove 2008 

- Antichrist, fiinţă şi iubire 2007 

Volume de studii filozofice 

■ CoaxialismulThe Coaxialism2007 

■ Moarte, neant aneant viaţă şi Bilderberg Group2007 

- Logica coaxiologică2007 

■ Starea de conccpţiunc în fenomenologia 
coaxiologică2007 

Volume de poezie fdozofică 

• întâmplare Neîntâmplătoare - Poeme filosofice 
Statele Unite ale Americii 2018 

■ Calea spre Absolut - Poeme filosofice Statele Unite 
ale Americii 2018 

■ Dumnezeul meu - Poeme filosofice Statele Unite 
ale Americii 2018 

• Angoase existenţiale - Poeme filosofice Statele 
Unite ale Americii 2018 

Mai Singur - Poeme filosofice Statele Unite ale 
Americii 2018 

Drame de Companie - Poeme filosofice Statele 
Unite ale Americii 2018 

Singurătatea Nemuririi - Poeme filosofice Statele 
Unite ale Americii 2018 

Iluzia Existenţei - Poeme Filosofice (Statele Unite 
ale Americii) 2017The Illusion of Existence: 
Philosophical poems the United States of 
America 2017 

Existenţialism - Poeme Filosofice (Statele Unite ale 
Americii) 2017 Existenţialism: Philosophical poems 
the United States of America 2017 

Fiinţă şi Nefiinţă - Poeme Filosofice (Statele Unite 
ale Americii) 2017Being and Nonbeing: Philosophical 
poems the United States of America 2017 

Oglinzile Paralele ale Genezei - Poeme Filosofice 
(Statele Unite ale Americii) 2017The Parallel Mirrors 
of the Genesis: Philosophical poems the United States 
of America 2017 

Existenta si Timp - Poeme Filosofice (Statele Unite 
ale Americii) 2017Existence and Time: Philosophical 
poems the United States of America 2017 

Obiecte de Cult - Poeme Filosoficer581 (Statele 
Unite ale Americii) 2Q170bjects of Worship: 
Philosophical poems the United States of America 2017 
Copacul Cunoaşterii - Poeme Filosofice (Statele 
Unite ale Americii) 2017The Tree of The Knowledge: 
Philosophical poems the United States of 
America 2017 

Iluzia Amintirii- Poeme Filosofice (Statele Unite ale 
Americii) 2017The Illusion of Memory: Philosophical 
poems the United States of America 2017 

Iluzia Morţii - Poeme Filosofice (Statele Unite ale 
Americii) 2017The Illusion of Death: Philosophical 
poems the United States of America 2017 

Eternitate - Poeme Filosofice (Statele Unite ale 
Americii) 2017Eternity: Philosophical poems the 
United States of America 2017 

Străinul Subconştient al Adevărului Absolut - 
Poeme filosofice ( Statele Unite ale Americii) 2016 
Paradigma Eternităţii - Poeme filosofice ( Statele 
Unite ale Americii) 2016 

Marea Contemplare Universala - Poeme filosofice ( 
Statele Unite ale Americii) 2016 

Bisericile Cuvintelor - Poeme filosofice ( Statele 
Unite ale Americii) 2016 

Trafic de carne vie - Poeme filosofice ( Statele 
Unite ale Americii) 2016 

Vremurile Cuielor Tulburi - Poeme Filosofice ( 
Statele Unite ale Americii)2016 

Divinitate - Poeme Filosofice ( Statele Unite ale 
Americii) 2016 

La Cabinetul Stomatologic - Poeme Filosofice 
(Statele Unite ale Americii) 2016 

Origami - Poeme Filosofice (Statele Unite ale 
Americii) 2016 

Dinainte de Spaţiu si Timp - Poeme Filosofice 
(Statele Unite ale Americii) 2016 

A Fi Poet editura eLiteratura, Bucureşti 2015 
O Clipă de Eternitate editura eLiteratura, 

Bucureşti 2015 

Suntem o Hologramă editura eLiteratura, 
Bucureşti 2015 

Zile de Carton editura eLiteratura, Bucureşti 2015 
Fericire editura eLiteratura, Bucureşti 2015 
Nonsensul Existentei Statele Unite ale 
Americii 2015 The Nonsense of Existence - Poems of 
Meditation the United States of America 2016 

Liberul arbitru Statele Unite ale Americii 2Q15The 
Free Will - Poems of Meditation the United States of 
America 2016 

Marile tăceri Statele Unite ale Americii 2015 The 
Great Silences - Poems of Meditation the United States 
of America 2016 

Ploi de Foc Statele Unite ale Americii 2015 Rains 
of Fire - Poems of Meditation the United States of 
America 2016 

Moarte Statele Unite ale Americii 2015 Death - 
Poems of Meditation the United States of 
America 2016 

Iluzia Vieţii Statele Unite ale Americii 2015 The 
Illusion of Life - Poems of Meditation the United States 
of America 2016 

Prin cimitirele viselor Statele Unite ale 
Americii 2015 Through The Cemeteries of The Dreams 
- Poems of Meditation the United States of 
America 2016 

îngeri şi Nemurire Statele Unite ale 
Americii 2014 Angels and Immortality - Poems of 
Meditation the United States of America 2017 

Politice Statele Unite ale Americii 2013 

Facerea lumii Statele Unite ale Americii 2013 

■ Cuvântul Lui Dumnezeu Statele Unite ale 
Americii 2013 

- Alegerea Mântuitorului Statele Unite ale 
Americii 2013 

Volume de poezie de filosof ie a iubirii 

■ Filosofia Iubirii - Dragoste şi Destin - Poeme 
Filosofice (Statele Unite ale Aemricii) 2017 The 
Philosophy of Love - Love and Destiny: Philosophical 
poems the United States of America 2017 

■ Filosofia Iubirii - Verighetele Privirilor - Poeme 
Filosofice (Statele Unite ale Aemricii) 2017The 
Philosophy of Love-The Wedding Rings of Glances- 
Philosophical poems the United States of 
America 2017 

* Filosofia Iubirii - Fructul Oprit - Poeme Filosofice 
(Statele Unite ale Americii) 2017The Philosophy of 
Love - The Forbidden Fruit: Philosophical poems the 
United States of America 2017 

- Filosofia Iubirii - Lacrimi - Poeme Filosofice 
(Statele Unite ale Americii) 2017The Philosophy of 
Love- Tears: Philosophical poems the United States of 
America2017 

Volume de poezie de dragoste 

■ Adresa unei ceşti de cafea 2013 

- Memento Mori 2012 

- Parfum de eternitate 2012 

- Umbrele Inimilor 2012 

- Inimă de piatră amară 2012 

- Legendele sufletului 2012 

- Adevăr, Amintire, Iubire 2012 

- Eram Marile Noastre Iubiri 2012 

- Suflete pereche 2011 

- Templul inimii 2011 

■ Poeme de dragoste 2009 

Romane 

■ Destin 2003 

• Trilogia Destiny cu 

volumele PşychaApocalips a şi Exodus urmând să 
apară Lumina Divină doi ani mai târziu ce avea să 
întregească ciclul Originea lui Dumnezeu 2004 - 2006 

■ The origin of God apărut în Statele Unite ale 
Americii cu volumele The Divine Light PsychoThe 
Apocalypse şi Exodus2006 

